Case ID: 1063066
Sentence 26: Məhkəmə kollegiyası həmin normaların tələblərinə uyğun olaraq apellyasiya məhkəməsinin qərarının qanuniliyini kassasiya şikayətinin dəlillərini də nəzərə almaqla yoxlayaraq, aşağıdakıları qeyd edir: Məhkum tərəfindən verilmiş kassasiya şikayətində Məhkum barəsində əsassız olaraq cinayət işinin icraatının aparıldığı, barəsində qanunsuz hökm və qərarın qəbul edildiyi iddia edilmiş, həmçinin cəza təyini zamanı onun barəsində olan yüngülləşdirici halların məhkəmə tərəfindən nəzərə alınmadığını qeyd edilməklə, mübahisələndirilən qərarın ləğv edilməsini və dəyişdirilməsini şərtləndirən əsaslar Azərbaycan Respublikası CPM-in 416.1.2, 416.1.15-ci və 416.1.21-ci maddələrində nəzərdə tutulmuş halla əlaqələndirilmişdir.Məhkum müdafiəçisi Müdafiəçi tərəfindən verilmiş kassasiya şikayətində iş üzrə səkkiz nəfər zərərçəkmiş şəxsdən yalnız birinin X6 qarşı dələduzluq cinayətinin külli miqdarda törədildiyi, digərlərinə münasibətdə xeyli miqdar təşkil etdiyi, dörd nəfər zərərçəkmiş şəxsə dəymiş ziyanın tam şəkildə ödənildiyi, istər birinci instansiya məhkəməsi, istərsə də, apellyasiya məhkəməsi tərəfindən işə obyektiv baxılmadığı və mülki xarakterli iş dələduzluq cinayəti kimi icraata qəbul edilərək Məhkum barəsində əsassız hökm və qərar qəbul edildiyi, hətta Məhkum tərəfindən cinayət əməlinin törədilməsi təsdiq olunsa belə, məhkəmələr tərəfindən ona təyin olunmuş cəzanın həddindən artıq ağır olduğu iddia edilmiş və mübahisələndirilən qərarın ləğv edilməsini və dəyişdirilməsini şərtləndirən əsaslar Azərbaycan Respublikası CPM-in 416.1.2, 416.1.6, 416.1.15 və 416.1.21-ci maddələrində nəzərdə tutulmuş halla əlaqələndirilmişdir.